JUMAL KÕNELEB
Tere ja tore kohtuda!
Efeslaste kirja 6. peatükis soovitatakse meil millegagi varustuda.
Salmist 13 loeme:
"Seepärast võtke kätte kõik Jumala sõjavarustus..."
Miks just sõjavarustus? Sest me oleme sõjas.
Kelle vastu me sõdime? Eks ikka hingevaenlase vastu.
Mida see hingevaenlane siis teeb?
Ta valetab, petab, süüdistab ja tekitab meile probleeme.
Kui meil on sõjavarsutus seljas, siis Paulus lubab meile midagi:
"...et te suudaksite vastu panna kurjal päeval
ja jääda püsima, kui te olete kõik teinud."
Jääda püsti.
Paulus lubab, et kui meil on kogu see sõjavarustus seljas,
siis oma igapäevastes võitlustes võime me panna vastu ja püsida püsti.
Ehk me suudame tulla toime elu võitluste- ja katsumustega.
Oleme juba käsitlenud seda sõjavarustuse teemat,
mille osas Paulus jätkab:
"Seiske nüüd ja teie niuded olgu vöötatud tõega
ja teil olgu seljas õiguse soomusrüü
ja teie jalgades olgu valmidus
minna kuulutama rõõmusõnumit rahust!
Kõigepealt aga võtke kätte usukilp,
millega te võite kustutada kõik kurja põlevad nooled!
Võtke ka päästekiiver."
Oleme juba käsitlenud neid ja nende tähendust.
Kui oled selle üle kunagi mõelnud, siis vaata me eelmisi saateosasid.
Oleme rääkinud sellest nii mitmes saateosas,
et see sõjavarustus peaks meile juba selga kasvama.
- No loodetavasti.
Meil on siin tore rüütel, kes sümboliseerib seda sõjavarustust.
Tõevöö on kusagil raudrüü all, aga näha on õiguse soomusrüüd.
Näeme ka usukilpi, päästekiivrit ja valmisoleku kingi.
Täna aga käsitleme viimast sõjavarustuse osa.
Loeme salmist 17: "Võtke ka päästekiiver
ja vaimumõõk, mida siin näeme.
Mille jaoks seda vaja on ja mis see tegelikult on?
Kas see ongi vehklemiseks või mida see tähendab?
See on vägev, et kõik need asjad on sellised,
mis teevad meid tugevamaks.
Need pole lihtsalt riietusesemed, mille me selga paneme.
Tegelikult see pole isegi midagi uut, mida me selga peame panema.
Küsimus on hoopis selles,
et midagi juhtus siis, kui Jeesus tuli minu ellu.
Ma ei tea kõike seda ja enamasti on see mul meelest läinud.
Neid asju on tähtis igapäevaselt meelde tuletada.
Seda, et olen õige ja päästetud ja mida see tähendab.
Milline on tõde minu kohta ja et see tõde minu kohta on hea.
Nii räägimegi vägevast asjast, milleks on vaimumõõk.
Jeesus ise annab meile eeskuju.
Enne, kui sellest räägime, tahaksin veel midagi öelda.
Kõik teised sõjavarustuse osad:
õiguse soomusrüü, päästekiiver ja usukilp on kõik kaitsevahendid.
Täna räägime mõõgast.
Mis on selle ülesanne sõjavarustuses?
Sellega võib ennast muidugi kaitsta, aga sellega saab ka rünnata.
Täna räägime sellest, kuidas me sõdime selles sõjas.
Me ei ole ainult kaitsepositsioonil, vaid ka ründame ja jääme püsti,
sest me ründame ja lööme vaenlast.
Meie mõõk pole muidugi rauast.
Kuid mis mõõk see siis on?
Eefeslastele 6:17 öeldakse:
"Võtke ka päästekiiver ja vaimumõõk, see on Jumala sõna!"
Selle osas näitabki Jeesus meile eeskuju.
Vaatame esiteks, kuidas Jeesus ise tegutseb,
kui hingevaenlane tuleb teda tülitama.
Me märkame, et hingevaenlane tülitas Jeesust sõnadega.
Rääkides, pildudes sõnu. Söötes ette mõtteid.
- Seda tasub meeles pidada, et hingevaenlane ei tule mõõk käes,
vaid ta räägib ja söödab mõtteid:
valesid, süüdistusi ja muud negatiivset.
Kuidas Jeesus reageeris? Loeme Luuka 4:4.
Jeesus vastas talle:
"Kirjutatud on".
Kirjutatud on.
Esimesel korral Ta vastas lausa, et inimene ei ela üksnes leivast,
vaid igast sõnast, mis lähtub Jumala suust.
Luuka 4:8, vastas Jeesus teist korda:
Kirjutatud on:
Kummarda Issandat, oma Jumalat, ja teeni ainult teda!”
Jesus võttis appi Piibli - see ongi vaimumõõk.
See on Jumala Sõna.
Peame meeles pidama, et hingevaenlane on valede isa.
Mida iganes ta sulle või mulle väidab, kõik need on valed.
Kõik, mida ta Jeesusele soovitas ja ette pani, olid kõik valed.
Sellepärast Jeesus kummutas selle Jumala Sõnaga.
Ma lähen veidi ajas tagasi - sõjavarustuse saadete algusesse,
kus me rääkisime sellest, millest Piibel räägib tõevöö kohta.
Kuidas ma saaksin võidelda valede vastu,
kui ma ei tea, mis on tõde?
Kui ma tean, mis on tõde,
siis ma võin seda kasutada nende valede vastu
ja see ongi selle mõõga mõte.
Kui valed üritavad rünnata, siis ma haaran kätte selle
ja ütlen: "Kirjutatud on."
Jumal on minu poolt, mitte minu vastu.
Kirjutatud on: Tema parandab kõik mu tõved.
Milline iganes see vale ka on.
Jeesus ei lähe närvi. Ta ei hakka rapsima mingi mõõgaga.
Ta tsiteerib täiesti rahulikult Jumala Sõna.
Kirjutatud on.
Võin öelda seda ka oma elu kohta.
Kirjutatud on:
"Ära karda, ma olen koos sinuga."
Kirjutatud on: "Sina oled minu armas tütar."
Kirjutatud on: "Mina olen võitja. Rohkem kui võitja."
Jeesuses Kristuses on võit saavutatud.
Kirjutatud on: "Kõik tõotused, on Temas jah ja aamen."
Nüüd kerkib juba innustus, usk ja vägi minna päevale vastu
ja lüüa selle mõõgaga veidi.
Eriti hommikul ärgates, kui kõik tundub kuidagi jama.
Siis tuleb tõusta ja ülistada.
Kui vägev on Jumala Sõna ehk vaimumõõk?
Ma tahan selle lühidalt esile tuua.
Ilmutusraamat 19:21 räägib maailma lõpust.
Hingevaenlane on kogunud kogu oma sõjaväe Jeesuse vastu,
kes tuleb valgel hobusel.
Piibel ütleb selles kohas, et Tema nimi on Jumala Sõna.
Kogu vaenlase vägi on Tema vastu ja mis siis sünnib?
Võiks arvata, et toimub tohutu lahing, mis kestab nädalaid.
Esmalt võeti metsaline ehk hingevaenlane kinni
ja siis on öeldud nii (Ilmutusraamat 19:21):
"Teised (ehk kogu see sõjavägi) tapeti mõõgaga,
mis välkus selle suust, kes istus hobuse seljas."
Jeesus võidab kogu selle vaenlase väe Sõnaga.
See räägib sulle ja mulle, kui võimsa relvaga on tegu.
Ka sina võid selle võtta vastu ja teada, et haarates kätte vaimumõõga,
kui sa kuulutad Jumala Sõna oma olukordade üle,
siis pole kogu maailmakõiksuses jõudu,
mis oleks vägevam, kui Tema Sõna.
Kui Jeesus rääkis seda hingevaenlasele,
pidi too lõpuks lahkuma.
Jumala Sõna võidab alati.
Võimas.
Kõik on loodud Jumala Sõnaga.
Alguses oli Sõna ja Sõna oli Jumala juures.
Sõna oli Jumal.
Sõna ja Jeesus on sama asi.
Jeesus on Jumala Sõna. Jeesus ise on Jumala Sõna.
See tähendab seda, et kui ma uurin Piiblit,
siis ma õpin tundma Jeesust.
Kui ma võtan Sõna vastu, siis ma võtan vastu Jeesuse.
Kui ma olen Sõna juures, siis ma olen Jeesuse juures.
Kui ma olen koos Sõnaga, siis ma olen koos Jeesusega.
Aamen.
Kui Sõna elab minu südames, siis Jeesus elab minu südames.
Loov, muutev, võidujõud. - Võidujõud on hea sõna.
Mida Jeesus tegi, kui kohtus vaenlase vägedega?
Loeme Matteuse 8:16:
"Aga õhtu jõudes toodi Jeesuse juurde palju kurjadest vaimudest vaevatuid..."
See kõlab päris hirmsasti.
Kurjadest vaimudest vaevatuid on olemas.
Mida Jeesus siis tegi?
Ta ajas neist vaimud välja sõnaga.
Ta lihtsalt ütles: "Välja!" ja need lahkusid.
See suhtumine võib ka meil olla.
Meil on autoriteet kasutada Jeesuse nime.
Hingevaenlane kuuletub autoriteedile, mille Jeesus on meile andnud.
Märkasin seda nädal tagasi. Olin vaadanud vist liiga palju uudiseid.
Mul tekkis koroonauudiseid vaadates murelik ja raske tunne.
Olin minemas tööle ja tundsin end kehvasti.
Korraga mõtlesin, milleks ma seda kaasa kannan?
Ütlesin: "Jeesuse nimel, kadugu minu juurest see kõik!"
Ja see kaduski samal hetkel.
Meie sõnadel on jõud ja vägi.
Nagu Joy ütles, Jeesus ei hakanud huupi võitlema ja mõõgaga vehkima.
Ta ei peksnud hingevaenlast, vaid lihtsalt ütles.
Ja vaenlased lahkusid.
Jumala Sõnas on tohutu jõud ja autoriteet.
Vanas Testamendis on väga hea õpetus
Õpetussõnade raamatus.
Jumala Sõna muutvast väest ja sellest,
kuidas Jumala Sõna toob päriselt me ellu Sõna kohaseid vilju.
Õpetussõnad 3:1 annab meile juhtnööri:
"Mu poeg, ära unusta mu õpetust..."
Ära unusta Issanda Jumala sõnu.
"...vaid su süda hoidku alal mu käsud."
Miks me peaksime seda tegema?
"...sest need lisavad sulle pikka iga,"
Kas sa oled huvitatud pikast east?
Ma küll olen.
20 aastat tagasi ma ei mõtelnud sellele, aga nüüd küll.
"...sest need lisavad sulle pikka iga, eluaastaid ja rahu!"
Need mõjutavad tervist.
Jumala Sõna on ravimiks kogu ihule.
Need sõnad lisavad sulle pikka iga, eluaastaid ja rahu!
Õpetussõnad 3:13-19:
"Õnnis on inimene, kes leiab tarkuse, (Jumaliku tarkuse või Jumala Sõna)
"ja inimene, kes jõuab arusaamisele,
sest sellest on rohkem kasu kui hõbedast
ja rohkem tulu kui kullast."
See on olulisem, kui kogu meie raha.
"See on kallim kui pärlid,
ja ükski asi, mida sa ihaldad, ei ole sellega võrreldav.
Selle paremal käel on pikk iga..."
Selle võtame küll vastu. - Aamen.
"...ja vasakul käel rikkus ning au."
Miks see nii on?
Jumala Sõna avab meile tarkuse,
Issand saab meie ellu tuua tarkust, kui mõtiskleme Tema Sõna üle.
"Selle teed on armsad teed ja kõik selle rajad on rahu."
Jumala Sõna on elav Sõna.
"See on elupuuks neile, kes sellest kinni haaravad,
õnnis, kes seda suudab hoida."
See oli juba päris hea valik igasuguseid eeliseid.
Kui me õpime tundma Jumala Sõna,
mõtiskleme selle üle ja hoiame sellest kinni.
Kui me tõeliselt võtame selle vastu.
Me oleme seega võitlemas. Me oleme sõjas.
Meie meeli mõjutavad erinevad asjad.
Kui me ei ole ettevaatlikud, siis võime võtta vastu mõtteid,
mis tõesti ei ole Jumalast.
Kuidas ma tean, mis on Jumalast ja mis mitte?
Jeesus ütles seda hästi Johannese 10:10:
"Varas ei tule muu pärast kui varastama ja tapma ja hukkama."
Sellised mõtted, mis röövivad sult rõõmu,
mis tapavad ja röövivad sult eluisu, mõtted, mis hävitavad su unistused,
need ei ole Jumalast.
Kõik selline, mis rõhub sind maha, masendab, ahistab ja hirmutab,
kõik need mõtted ei ole Jumalast.
Täpselt nii see ongi - pimeduse ja valguse võitlus.
Aga Jeesus jätkab:
"Mina olen tulnud, et neil oleks elu, ja oleks seda ülirohkesti."
Kõik mõtted, mis vabastavad ja õnnistavad, on Jumalast
ja Piibel on neid täis.
Me tohime kasutada vaimumõõka, milleks on Jumala Sõna,
siis, kui paistab, et asjad ei õnnestu.
Sul võib olla näiteks olukord, milles tunned end suutmatuna,
kus tundub, et ei tule toime või elu on liiga raske.
Mida Jumala Sõna selle kohta ütleb?
5. Moosese 28:
"Õnnistatud oled sa linnas ja õnnistatud oled sa väljal."
Me elame maal, aga töötame linnas.
Oleme õnnistatud mõlemas - nii maal kui linnas. - Aamen.
"Õnnistatud on su ihuvili..." minu lapsed on õnnistatud.
"Õnnistatud on su maapinna saak..." Minu töö on õnnistatud.
Ma võtan selle Sõna vastu, ma raiun mõõgaga oma elu.
Ma raiun, et mu lapsed on õnnistatud, ma raiun, et mu töö on õnnistatud.
"...su karja juurdekasv..."
Kõik me kooli- ja lasteaaialapsed on õnnistatud.
"...su veiste vasikad ning su lammaste ja kitsede talled."
Eks meil on ka keerulisi olukordi nagu lastega tegeledes vahel ikka on.
Siis saan kuulutada Jumala abi ja õnnistust
meie Agape Keskuse lastele.
"Õnnistatud on su korv ja su leivaküna." See aina jätkub.
"Õnnistatud oled sa tulles ja õnnistatud oled sa minnes."
Me võime raiuda mõõgaga ja võtta elavad sõnad oma ellu.
See mõjub nagu ravim.
Mitte ainult minu ihus, vaid igas valdkonnas.
Kui me oleme sõjas, siis me vajame Jumala Sõna selleks,
et leiaksime abi, kui valed teevad olemise süngeks.
Abi leidubki Piiblis.
Joy on rääkinud seda varemgi, aga otsida tuleb vahel lakkamata,
kuni kirjakoht puudutab su südant ja sa oled veendunud, et see on tõde.
Tean seda näiteks tervenemise kohta. Olen lugenud ja võidelnud selles palju.
Ma tean, milline on Jumala tahe. Ta tahab alati, et oleksime terved.
Kui sind vaevavad sünged mõtted
ja hingevaenlane püüab masendada erinevate asjadega,
siis Jumala tahe ei ole see,
et jääd voodisse vedelema, muretsed ja lased saatanal end materdada.
On aeg tõusta üles, panna kogu sõjavarustus selga,
võtta kätte vaimumõõk, mis on Jumala Sõna ja öelda: "Ei!"
Ma suudan kõik Temas, kes teeb mind tugevaks.
Tema tervendab mind, Ta tervendab kõik minu haigused.
Nii on öeldud Psalmis 103.
Ta täidab kõik mu vajadused oma rikkust mööda
ja ma ei pea kartma.
See on see võitlus ja on väga kasulik,
kui me ei loe lihtsalt neid sõnu, vaid räägime neid kuuldava häälega.
Neid tasub rääkida kuuldavalt, eriti keset võitlust.
Mõnikord teen just nii tervenduskirjakohtade osas.
Ma olen ju 50-aastane ja ikka tekib tervisemuresid.
Siis loen neid kirjakohti häälega ja raiun diivanil lamades "mõõgaga".
Kui olen neid kirjakohti 20 minutit häälega lugenud,
on kohe palju värskem, tervem ja tugevam olemine.
Tahame sind tõesti julgustada ja kui sa ei tea neid tõdesid,
siis hakka Piiblit lugema ja vaata meie varasemaid saateid.
Räägime seal nendest tõdedest ja Jumala õnnistusest.
Kirjakohad on ekraanil välja toodud ja sa võid neid ise Piiblist lugeda.
Nii märkad, et see, mida räägime, on tõepoolest Jumala Sõna.
Võta need sõnad kasutusse ja võida enesele tagasi vabadus,
mida hingevaenlane üritab röövida. - Aamen.
Palvetame koos sinuga
Aitäh, taevane Isa, sõjavarustuse eest.
Aitäh, et Sa ei ole jätnud meid varustusest ilma.
Sa oled meid päästnud, oled teinud meid õigeks,
oled andnud meile usu
ja aitäh, et oled andnud meile ka oma Sõna.
Aitäh, et Su Sõna on terav kahe teraga mõõk.
Me võime seda kasutada ja selles on vägi.
Selles on autoriteet.
Aitäh, Issand, et me ei ole selles sõjas üksinda,
vaid Sina oled koos meiega oma Püha Vaimu kaudu.
Aitäh, Issand, et me võime paluda just nüüd,
et võiksime seista igaühe kõrval, kes tunneb end olevat keset võitlust.
Mis iganes seal käimas on,
me kuulutame vabadust Jeesuse nimel.
Kui tegemist on haigusega, siis kuututame: saa terveks ja kohe!
Sest Tema vermete läbi oleme saanud terveks Jeesuse nimel.
Kui on masendust või negatiivsust, siis taganegu see Jeesuse nimel.
Sest rõõm Issandas on meie tugevus. Jeesuse nimel, halleluuja!
Aitäh, Issand, et võime tõesti käia pea püsti.
Võime käia sirge seljaga ja pea püsti.
Me võime käia Kristuses ja Kristuse sees.
Kristus on meis, me oleme kristlased.
Me oleme usklikud, mitte uskmatud.
Aitäh, Issand, et võime võtta Sinu Sõna,
süüa Sinu Sõna ja täituda Sinu Sõnaga.
Võime maitsta Su Sõna ja vahel lausa süüa üle.
Seda ravimit ei ole küll võimalik üleannustada.
Sellest ei või saada üledoosi. Võime saada vaid tugevamaks.
Aitäh, Issand, et Sinu Sõna annab meile tugevust
ja sisemist jõudu.
See on Jeesuse vägi.
Halleluuja! Kiitus Issandale.
Aitäh, Issand, et tohime rääkida Sinu Sõna.
Me võime rääkida Sinu elavat Sõna meie ellu ja meie laste ellu.
Sa tead just nüüd igaühte, kes praegusel hetkel vaatab saadet.
Me kuulutame koos Jumala Sõna sinu olukordadesse
ja siis on olukorrad sunnitud muutuma Jumala Sõnale vastavaks.
Tahame rääkida ka sinu majanduslikku olukorda.
Kui oled puuduses,
siis tänu Issandale, et Tema täidab kõik meie vajadused
oma rikkust mööda Jeesuse nimel.
Nagu ütleb kiri filiplastele 4:19.
Aitäh õnnistuse eest, aitäh vajaliku töökoha eest!
Aitäh abikaasa eest,
aitäh õnnistuse eest igas eluvaldkonnas,
sest õnnistus kuulub meile.
Aabrahami õnnistus on antud meile.
Jeesuse nimel.
Aitäh, Issand, imelise võidmise eest!
Kui see saade lõppeb, jätkame ikka Jumala Sõna kuulutamist
ja laseme sel tulla pidevalt välja meie suust.
Me oleme Jumala Sõna rajal. See on imeline voolamine.
See on nagu voolav jõgi, selles on võidmine ja lihtsus.
Jätka seda, kuigi saade lõppeb. Sina jätka samal viisil.
Aamen.
Tore on teha neid saateid, sest need toidavad meid ennastki.
See toidab tõesti üllatavalt hästi.
Ja Jumala Sõna on kindel kalju.
Tahame taas tänada kõiki tagasiside saatjaid.
Ma saan iga päev kirja teel eestpalvesoove.
On imeline seista palves ja palvetada teie eest
teades, et Jumal kuuleb ja vastab.
Aitäh ka tänupõhjuste eest! Ka neid toredaid kirju oleme saanud.
On tänatud töökohtade ja tervise eest. Issand on hea!
Kui soovid meie ja me töö kohta rohkem teada saada,
siis külasta ekraanil nähtavat kodulehekülge.
Sealt võib tellida meie infolehte, mis räägib meie toredast tööst,
meie koolist ja lasteaiast, kuhu võid tulla kaasa aitama.
Kui sul pole tööd või õpingukohta või soovid tulla praktikale,
siis tule meid aitama.
Kui oled pensionil, aga tahaksid tulla meile koristajaks,
oled teretulnud.
Kodulehe kaudu saab tellida ka minu raamatuid,
mis aitavad sind, sest tõde teeb vabaks.
Need raamatud toovad esile Jumala tõde
ja Jumala Sõna erinevate eluvaldkondade kohta,
mis aitab, teeb tugevaks ja vabastab.
Ole õnnistatud!
Jeesus andis meile käsu minna kõike maailma.
Sellepärast ongi TV7 väga oluline, sest peame kasutama kõiki kanaleid
ja kõiki võimalusi ja vahendeid, et levitada evangeeliumit.
Löö ka sina kaasa!
Helistades 900 1770 annetad 10 eurot.
Võid evangeeliumi levitamist toetada ka pangakontode kaudu,
mida näed peatselt ekraanil või leiad www.tv7.ee
Kasuta oma raha selleks, et evangeelium võiks levida
ja jõuda kõikjale maailmas. Ole õnnistatud!
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7